cyanic-selkie/wikianc huggingface dataset:
Ալեխանդրո Գոմես
Ատալանտա
2014 թվականի սեպտեմբերի 1-ին Գոմեսը 3 տարվա պայմանագիր կնքեց Ատալանտայի հետ ։ Իր դեբյուտը նշեց սեպտեմբերի 21-ին՝ փոխարինելով Մարկո Դ'Ալեսանդրոյին Ֆիորենտինայի դեմ խաղում ։ Առաջին հանդիպումը թիմի մեկնարկային կազմում անցկացրեց սեպտեմբերի 27-ին՝ Յուվենտուսի դեմ խաղում ։ 2015 թվականի մարտի 22-ին Գոմեսը հեռացվեց խաղադաշտից Նապոլիի դեմ խաղում՝ ստանալով երկրորդ դեղին քարտը հանդիպման 55-րդ րոպեին ։ Իր առաջին գոլը Ատալանտայի կազմում խփեց ապրիլի 26-ին՝ Էմպոլիի դեմ խաղում ։ Մայիսի 10-ին արգենտինացին գոլի և գոլային փոխանցման հեղինակ դարձավ Պալերմոյի դեմ խաղում ։ Իր առաջին մրցաշրջանում Գոմեսը անցկացրեց 25 հանդիպում՝ դառնալով 3 գոլի և 4 գոլային փոխանցման հեղինակ ։
2015 թվականի նոյեմբերի 29-ին Գոմեսը գոլի և գոլային փոխանցման հեղինակ դարձավ Ռոմայի դեմ խաղում՝ 2-0 հաշվով հաղթանակ պարգևելով Ատալանտային ։ 2016 թվականի փետրվարի 4-ին նա երկարաձգեց իր պայմանագիրը ակումբի հետ մինչև 2020 թվականը ։ 2016 թվականի ապրիլի 3-ին արգենտինացին գոլ խփեց Միլանի դեմ խաղում՝ օգնելով իր թիմին հաղթել 2-1 հաշվով ։ Ապրիլի 17-ին Գոմեսը 2 գոլային փոխանցման հեղինակ դարձավ Ռոմայի դեմ խաղում ։ Ապրիլի 24-ին նա հեռացվեց խաղադաշտից Կիևոյի դեմ խաղում՝ կարմիր քարտ ստանալով հանդիպման 76-րդ րոպեին ։ Մայիսի 15-ին արգենտինացին 2 գոլային փոխանցում տվեց Ջենոայի դեմ խաղում ։ 2015-16 մրցաշրջանում Գոմեսը անցկացրեց 34 հանդիպում առաջնությունում՝ դառնալով 7 գոլի և 9 գոլային փոխանցման հեղինակ ։ Առաջին հանդիպումը Ատալանտայի ավագի թևկապով Գոմեսը անցկացրեց 2016 թվականի սեպտեմբերի 11-ին՝ Տորինոյի դեմ խաղում՝ այս խաղում դառնալով գոլային փոխանցման հեղինակ ։ Նոյեմբերի 27-ին արգենտինացին 2 գոլային փոխանցում տվեց Բոլոնյայի դեմ խաղում ։ 2017 թվականի հունվարի 8-ին Գոմեսը դուբլի հեղինակ դարձավ Կիևոյի դեմ խաղում ։ Հունվարի 22-ին նա խփեց Սամպդորիայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Փետրվարի 5-ին Գոմեսը դուբլ ձևակերպեց Կալյարիի դեմ խաղում ։ Մարտի 19-ին արգենտինացին 2 գոլի և գոլային փոխանցման հեղինակ դարձավ Պեսկարայի դեմ խաղում՝ օգնելով Ատալանտային հաղթել 3-0 հաշվով ։ Ապրիլի 2-ին նա հետ-տրիկ ձևակերպեց Ջենոայի դեմ խաղում ։ 2016-17 մրցաշրջանում Գոմեսը անցկացրեց 37 հանդիպում առաջնությունում՝ դառնալով 16 գոլի և 12 գոլային փոխանցման հեղինակ, իսկ Ատալանտան զբաղեցրեց 4-րդ հորիզոնականը Սերիա A-ում ։
2017 թվականի հուլիսի 12-ին Գոմեսը երկարաձգեց իր պայմանագիրը Ատալանտայի հետ մինչև 2022 թվականը  ։ Առաջին հանդիպումը եվրոպական առաջնություններում անցկացրեց սեպտեմբերի 14-ին՝ Եվրոպայի Լիգայի Էվերտոնի դեմ խաղում՝ այս խաղում դառնալով գոլի հեղինակ ։ Սեպտեմբերի 17-ին Գոմեսը գոլ խփեց Կիևոյի դեմ հանդիպման 85-րդ րոպեին՝ փրկելով իր թիմին պարտությունից ։ Սեպտեմբերի 20-ին արգենտինացին դուբլ ձևակերպեց Կրոտոնեի դեմ խաղում ։ Հոկտեմբերի 1-ին՝ Յուվենտուսի դեմ խաղում նա դարձավ 2 գոլային փոխանցման հեղինակ, իսկ հանդիպումն ավարտվեց 2-2 հաշվով ։ Նոյեմբերի 23-ին Գոմեսը 2 գոլային փոխանցում տվեց Եվրոպայի Լիգայի Էվերտոնի դեմ պատասխան խաղում ։ 2018 թվականի մարտի 18-ին արգենտինացին գոլի և գոլային փոխանցման հեղինակ դարձավ Վերոնայի դեմ խաղում ։ 2017-18 մրցաշրջանում Գոմեսը մասնակցեց 44 հանդիպման բոլոր մրցաշարերում՝ դառնալով 9 գոլի և 14 գոլային փոխանցման հեղինակ ։ 2018 թվականի օգոստոսի 2-ին Գոմեսը դուբլ ձևակերպեց Եվրոպայի Լիգայի որակավորման երկրորդ փուլի Սարաևոյի դեմ խաղում՝ այս խաղում տալով նաև գոլային փոխանցում և օգնելով Ատալանտային հաղթել 8-0 հաշվով ։ Օգոստոսի 20-ին՝ Ֆրոզինոնեի դեմ խաղում արգենտինացին դարձավ 2 գոլի և 2 գոլային փոխանցման հեղինակ՝ 4-0 հաշվով հաղթանակ պարգևելով իր թիմին  ։ Դեկտեմբերի 29-ին նա գոլի և 2 գոլային փոխանցման հեղինակ դարձավ Սասուոլոյի դեմ խաղում ։ 2019 թվականի հունվարի 27-ին Գոմեսը 2 գոլային փոխանցում տվեց Ռոմայի դեմ խաղում, իսկ հանդիպումն ավարտվեց 2-2 հաշվով ։ Ապրիլի 25-ին նա գոլ խփեց և 11-մետրանոց վաստակեց Իտալիայի գավաթի կիսաեզրափակչի Ֆիորենտինայի դեմ խաղում  ։ Մայիսի 15-ին Գոմեսը մեկնարկային կազմում խաղադաշտ դուրս եկավ Իտալիայի գավաթի եզրափակչի Լացիոյի դեմ խաղում, սակայն Ատալանտան պարտվեց 2-0 հաշվով ։ 2018-19 մրցաշրջանում նա անցկացրեց 46 հանդիպում՝ դառնալով 11 գոլի ու 13 գոլային փոխանցման հեղինակ , և օգնելով իր թիմին զբաղեցնել 3-րդ հորիզոնականը առաջնությունում ու վաստակել տեղը Չեմպիոնների Լիգայում  ։
Իր դեբյուտը Չեմպիոնների Լիգայում Գոմեսը նշեց 2019 թվականի սեպտեմբերի 18-ին՝ մեկնարկային կազմում խաղադաշտ դուրս գալով խմբային փուլի Դինամո Զագրեբի դեմ խաղում ։ Սեպտեմբերի 28-ին նա դուբլ ձևակերպեց Սասուոլոյի դեմ խաղում ։ Հոկտեմբերի 27-ին արգենտինացին 2 գոլային փոխանցում տվեց Ուդինեզեի դեմ խաղում, իսկ հանդիպումն ավարտվեց 7-1 հաշվով ։ Չեմպիոնների Լիգայում իր առաջին գոլը խփեց նոյեմբերի 26-ին՝ խմբային փուլի Դինամո Զագրեբի դեմ երկրորդ խաղում ։ Դեկտեմբերի 22-ին Գոմեսը գոլի և գոլային փոխանցման հեղինակ դարձավ Միլանի դեմ խաղում՝ օգնելով Ատալանտային հաղթել 5-0 հաշվով  ։
Միջազգային կարիերա
Գոմեսը ունի արգենտինական և իտալական անձնագիր ։ Նրա կինը իտալացի է, սակայն նա իրավասու չէր ներկայացնել Իտալիան միջազգային ասպարեզում, որովհետև չուներ արմատներ այդ երկրից ։ 2007 թվականին Գոմեսը Արգենտինայի մինչև 20 տարեկանների երիտասարդական հավաքականի կազմում մասնակցեց Հարավային Ամերիկայի և աշխարհի առաջնություններին ՝ օգնելով Արգենտինային հաղթել աշխարհի առաջնությունը ։
Արգենտինայի ազգային հավաքական Գոմեսը առաջին անգամ հրավիրվեց 2017 թվականի մայիսի 19-ին Խորխե Սամպաոլիի կողմից՝ Բրազիլիայի և Սինգապուրի դեմ խաղերի համար  ։ Իր դեբյուտը ազգային հավաքականում նշեց հունիսի 13-ին՝ Սինգապուրի դեմ խաղում ։ Այս խաղում նա դարձավ գոլի և գոլային փոխանցման հեղինակ՝ օգնելով Արգենտինային հաղթել 6-0 հաշվով  ։
Ակումբային վիճակագրություն
2020 թվականի հունվարի 13-ի դրությամբ
Միջազգային վիճակագրություն
2020 թվականի հունվարի 13-ի դրությամբ
Ակումբային
Արսենալ Սարանդի
Ատալանտա
Միջազգային
Արգենտինա Մ20
Արգենտինա
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Արգենտինացի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Արսենալ Սարանդիի ֆուտբոլիստներ Կատեգորիա:Սան Լորենսոյի ֆուտբոլիստներ Կատեգորիա:Կատանիայի ֆուտբոլիստներ Կատեգորիա:Մետալիստի ֆուտբոլիստներ Կատեգորիա:Ատալանտայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Իտալիայի լեգեոներ ֆուտբոլիստներ
Անաժե
Անաժե (Anagé), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավկենտրոնական մասի մարզում։ Մտնում է Վիկտորիա դա Կոնկիստայի գավառի կազմի մեջ։ Բնակչությունը կազմում է 23 414 մարդ՝ 2006 թվականի տվյալներով։ Գրավում է 1 852,554 կմ2 տարածք։ Բնակչության խտությունը՝ 12,6 մարդ/կմ²։ Համայնքի տոնը նշվում է ապրիլի 5-ին։
Պատմություն
Համայնքը հիմնադրվել է 1962 թվականին։
Աշխարհագրություն
Կլիման տեղանքում՝ կիսաանապատային է։
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Նազիվաևսկի շրջան (Օմսկի մարզ)
Նազիվաևսկի շրջան (Называевский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1924 թվականին։ Վարչական կենտրոնը՝ Նազիվաևսկ ։
Աշխարհագրություն
Շրջանի տարածքի մակերեսը կազմում է 5900 կմ²։
Բնակչություն
2010 թվականի մարդահամարի արդյունքներով շրջանում բնակվում էր 15497 մարդ։ Բնակչության խտությունը կազմում էր 2,63 մարդ/կմ²։
Արտաքին հղումներ
Կատեգորիա:Օմսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ֆռնուս (գետակ)
Ֆռնուս, Ֆըռնոզ, Ֆըռնուս, Ֆռնուզ, Ֆռնուգի գետակ, Ֆռունգի ձորագետ, Ֆրնուզ, Ֆրունգի ձորագետ, Ֆռունուզ, գետակ Կիլիկիայամ, Ջահան (Պիոամոս) գետի վերին հոսանքի Կոկիսոն վտակի ավագանում։ Հոսում է Ջեյրանի շրջանով, Ֆռնուզ ավանի միջով։ ։
Ծանոթագրություններ
Կատեգորիա:Կիլիկիայի գետեր
Նավ (թանգարան)
Նավ թանգարան (Museum Het Schip), ամստերդամյան դպրոցի ճարտարապետական թանգարան, Նիդեռլանդների մայրաքաղաք  Ամստերդամում, տեղակայված՝ Ամստերդամ-Արևմուտք շրջանում, Սպարնդամմերպլանտսուն 140 փողոցում։
Պատմություն
Նավը հանդիսանում է Զանստրատ և Սպարնդմմերպլանտսուն փողոցների անկյունում գտնվող ժողովրդային տան երեք բաժանմունքներից մեկը, կառուցված գործարար Կլասա Հիլե պատվերով, ճարտարապետ Միշել դե Կլերկի կողմից, ամստերդամյան դպրոցի ոճով։ Առանձնաշենքերը կառուցել են 1914-1921-ական թվականներին։ Տները վարձակալվել էին Էյգեն Հարդի բնակարանային ընկերության կողմից։ Դրանք անվանեցին «պալատներ բանվորների համար»։
Շենքի ճակատը զարդարված է քանդակագործ Հիլդո Կրոպայի (1884-1970) բազմաթիվ քանդակագործական ստեղծագործություններով։ Բնակելի տան ներքին բակը կազմված է փոքր այգիներից, որոնք միանում են արահետներով։ Թանգարանի դիմացի մանկապարտեզում գտնվում է բացօթյա կահույքի հավաքածու՝ նույն Էքսպրեսիոնիստական դպրոցի ոճով, Պիտեր Լուկաս Մարնետեի (1888-1948) և Անտոն Կուրվերսի (1889-1940) աշխատանքները։
2012 թվականի մայիսից թանգարանի մասնաճյուղը գործում է Ամստերդամ-հարավ շրջանում։ Կիրակի օրերին էքսկուրսիան ընդգրկում է նաև Նավագնածության տունը։
Արտաքին հղումներ
Կատեգորիա:Ամստերդամի թանգարաններ Կատեգորիա:2001 հիմնադրված թանգարաններ
Երանուհի
Երանուհի, հայկական իգական անուն։ Առաջացել է հայերեն երանի՝ «երջանիկ» բառից՝ իգական -ուհի մասնիկով։ Այս անվանը համապատասխանում է Երանյակ անձնանունը։ Գործածվում է 15-րդ դարից։ Փաղաքշական ձևերն են Երան, Երանիկ ։
Ծանոթագրություններ
Կատեգորիա:Հայկական իգական անձնանուններ
Երեսխի
Երեսխի, հայկական արական անուն։ Առաջացել է Երասխ գետի անունից։ Հիշատակված է մեկ անգամ 1657 թվականին Գորիսի մոտ, որտեղ Արաքս գետի հայկական անունը դեռ պահպանվում է ժողովրդական բարբառում ։
Ծանոթագրություններ
Կատեգորիա:Հայկական արական անձնանուններ
Վերունո
Բնակչությունը կազմում է 1576 մարդ (2008 թվականի տվյալներով)։ Բնակչության խտությունը՝ 158 մարդ/կմ²։ Տարածքը՝ 10 կմ²։ Փոստային ինդեքս՝ 28010։ Հեռախոսային կոդ՝ 0322։
Բնակավայրի հովանավորն է համարվում սուրբ Սան Իլարիոն։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Սորմոն
Բնակչությունը 2008 թվականի դրությամբ կազմում է 568 մարդ, բնակչության խտությունը` 119.58 մարդ/կմ²։ Բնակավայրը զբաղեցնում է 4.75 կմ² տարածք։
Աշխարհագրություն
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 12 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 394 աշխատունակ (15-64 տարեկան) բնակիչ, որոնցից ակտիվ էին 298-ը, իսկ ոչ ակտիվները` 96։ Ակտիվության ցուցանիշը կազմում է 75,6 %։ 298 աշխատունակ մարդկանցից աշխատել է 278 անձ (142 տղամարդ և 136 կին)։ Գործազուրկ են եղել 20 անձ (10 տղամարդ և 10 կին)։ 96 անաշխատունակներից 26-ը եղել են աշակերտներ կամ ուսանողներ, 34-ը` թոշակառուներ, իսկ 36-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ֆռֆռքար
Ֆռֆռքար, Ֆերֆերկար, Ֆըռֆըռքար, Ֆըրֆըրքար, Ֆրֆրքար, լեռ Հայկական լեռնաշխարհում, Սասունի Տալվորիկի գավառակում, Մուշ քաղաքից 35 կմ հարավ-արևմուտք, Անդոկ լեռան շրջանում, Խլհովիտ գյուղի հյուսիային կողմում, Բաթման գետի վերին հոսանքի աջ կողմում։ Սրա արևմտյան փեշերին էր գտնվում Տալվորիկ գյուղը։ Լերկ ժայռերի վեր խոյացող քարակույտ է, որի վրա տեղ-տեղ բուսել են ծառեր ու թփեր։ Սրա ծայր գագաթին շարունակ սուլոց ադղրդյուն է լսվում, որի համար էլ անվանել են Ֆռֆռքար։ Լեռան վրա կար քարայր, ուր վտանգի ժամանակ ապաստանում էին Տալվորիկի շրջանի բնակիչները։ Կովկասի 5– և 10-վերսաանոց քարտեզներում՝ Ֆերֆերկար ։
Ծանոթագրություններ
Կատեգորիա:Մուշի մարզի լեռներ
Նիժնեօմսկի շրջան
Ստեղծվել է 1940 թվականին։ Վարչական կենտրոնը՝ Նիժնյայա Օմկա ։
Աշխարհագրություն
Շրջանի տարածքի մակերեսը կազմում է 3400 կմ²։
Բնակչություն
2010 թվականի մարդահամարի արդյունքներով շրջանում բնակվում էր 18203 մարդ։ Բնակչության խտությունը կազմում էր 5,35 մարդ/կմ²։
Արտաքին հղումներ
Կատեգորիա:Օմսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ջեմմա Ուորդ
Ջեմմա Ուորդ (Gemma Louise Ward,, Ավստրալիա), ավստրալիացի սուպերմոդել և դերասանուհի ։ Աշխարհի ամենահարուստ սուպերմոդելներից մեկը։
Կենսագրություն
Ջեմմա Ուորդ ծնվել է 1987 թվականի նոյեմբերի 3-ին, Արևմտյան Ավստրալիայի Պերթ քաղաքում։ Նա Գարի Ուորդի (ավստրալիացի բժիշկ) և Քլերի (անգլիացի բուժքույր) չորս երեխաներից երկրորդն է ։ Նա ունի նաև մեկ քույր՝ Սոֆի Ուորդը (ով նույնպես աշխատում է որպես մոդել) և երկու զույգ եղբայրներ՝ Օսքարն ու Հենրին։ Կրթություն ստացել է Պրեսբիտերական լեդիների քոլեջում (Presbyterian Ladies' College) և Պերթ քաղաքի Շանթոնա քոլեջում (Shenton College) Ջեմման ընտանիքի ծաղրածուն էր, ով ցանկանում էր դառնալ դերասանուհի ։ Դերասանության նկատմամբ սերը առաջացավ 1997 թվականին, երբ 10 տարեկան հասակում նա դպրոցում Հենզելը և Գրետելը բեմադրության մեջ վհուկի դեր էր տանում ։
Կարիերա
16 տարեկանում Ջեմման ամենաերիտասարդ մոդելն էր, ով երբևէ Vogue ամերիկական ամսագրի թոփ ցուցակում։ Նա հայտնվել է այնպիիսի մոդելների ցուցադրություններում, ինիչպիսիք են Prada, Versace, Jean Paul Gaultier, Lanvin, Gucci, Chanel, Valentino, Alexander McQueen և այլ մոդելներ։
Ջեմման «զարդարել է» այնպիսի հայտնի ամսագրերի շապիկները, ինչպիսիք են Vogue-ն և TIME Magazine-ն։ 2004 թվականի սեպտեմբերին Ջեմման հայտնվել է Teen Vogue ամսագրի շապիկին։
2005 թվականը 17-ամյա Ջեմմային բերեց իսկական փառք, երբ նա պայմանագիր ստորագրեց Vogue հանրաճանաչ հրատարակչության չինական տարբերակի հետ, որի արդյունքում 300 000 շապիկներ Ջեմմայի մասնակցությամբ մի քանի ժամվա ընթացքում ցրվեցին։ Նույն թվականին Ջեմման դառնում է «Քելվին Քլայն» ընկերության նոր դեմքը։ «Քելվին Քլայն» ընկերության հետ պայմանագիրը նրան բերեց ավելի քան 1000000 դոլար։ Ավելի ուշ համանման գումար Ջեմմա Ուորդին սկսեցին վճարել նաև Burberry-ն և Valentino-ն։
2007 թվականի հուլիսին, Ջեմման, անցած տարի աշխատելով մոտ 3 միլիոն դոլար հանտնվում է Forbes ամերիկական ամսագրի թոփ ցուցակի տասներորդ հորիզոնականում, որպես աշխարհի ամենահարուստ սուպերմոդել։
Անձնական կյանք
Ներկայումս Ջեմման ապրում է Նյու Յորքում և պահում է ընկերական հարաբերություններ այլ հայտնի մոդելների հետ (Լիլի Դոնալդսոն, Դարեյ Վերբովոյ և Քերոլին Վինբերգ)։
Արտաքին հղումներ
Կատեգորիա:Մոդելներ այբբենական կարգով Կատեգորիա:Ավստրալիացի մոդելներ Կատեգորիա:Ավստրալիացի դերասանուհիներ Կատեգորիա:Ավստրալիացի կինոդերասանուհիներ
Մեգան Գեյլ
Մեգան Քեյթ Գեյլ (Megan Kate Gale,, Ավստրալիա), ավստրալիացի ֆոտոմոդել, դերասանուհի և մոդելավորող ։ Մեգանի կարողությունը ներկայումս կազմում է 10 միլիոն դոլար ։
Ամելիա Ռոդրիգես (Բաիա)
Ամելիա Ռոդրիգես (Amélia Rodrigues), համայնք Բրազիլիայում՝ Բաիա նահանգի կազմում։ Գտնվում է Սալվադորի մարզում։ Մտնում է Կատուի գավառի կազմի մեջ։ Բնակչությունը կազմում է 25 122 մարդ՝ 2006 թվականի տվյալներով։ Գրավում է 124,075 կմ2 տարածք։ Բնակչության խտությունը՝ 202,5 մարդ/կմ²։
Մեգան Գեյլ
Կենսագրություն
Մեգան Քեյթ Գեյլը ծնվել է 1975 թվականի օգոստոսի 7-ին, Ավստրալիայի Արևմտյան Ավստրալիա նահանգի Պերթ քաղաքում՝ անգլիացու և պոլինեզացի մաորիի ընտանիքում։ Մեգանն ունի երկու ավագ եղբայր։ 2003 թվականի դրությամբ նա ապրում է Շվեյցարիայի Տիչինո կանտոնի Լուգանո քաղաքում։
Ամելիա Ռոդրիգես (Բաիա)
Պատմություն
Համայնքը հիմնադրվել է 1961 թվականի հոկտեմեբերի 20-ին
Մեգան Գեյլ
Կարիերա
Տասնութ տարեկան հասակում Մեգանը հայրների Պերթ քաղաքում հաղթել է գեղեցկության մրցույթը։ 1999 թվականին, մի քանի տարի մոդել աշխատելուց հետո, Գեյլը ընդունվել է իտալական «Omnitel» գովազդային հոլովակների նկարահանման համար, որտեղ աշխատել է մինչև 2006 թվականը։
Մահաբադի հանրապետություն
Մահաբադի հանրապետություն, Իրանի հյուսիս-արևմուտքում ԽՍՀՄ հովանավորությամբ ստեղծված և կարճատև կյանք ունեցած պետական կազմավորում էր։ Գոյատևել է 1946 թվականի հունվարի 22-ից մինչև դեկտեմբերի 15-ը։ Մահաբադի հանրապետության մայրաքաղաքն էր Մահաբադ քաղաքը։
Ամելիա Ռոդրիգես (Բաիա)
Վիճակագրություն
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր Կատեգորիա:1961 թվականին հիմնադրված բնակավայրեր
Մեգան Գեյլ
Կարիերա
1999 թվականից սկսած Մեգան նկարահանվել է նաև կինոյում և եղել է մոդելավորող։ 2012 թվականին նա առաջադրվել է «Astra Awards» մրցանակի «Սիրելի անձնավորություն — կին» կատեգորիայում։
Անձնական կյանք
2011 թվականի հունվարից Մեգանը ամուսնացած է «Richmond Tigers»-ում աշխատող Շոն Հեմփսոնի հետ (ծնվել է 1988 թվականին)։ Զույգն ունի մեկ տղա՝ Ռիվեր Ալան Թոմաս Հեմփսոնը (ծնվել է 2014 թվականի մայիսի 13-ին) ։
Արտաքին հղումներ
Կատեգորիա:Ավստրալիացի մոդելներ Կատեգորիա:Ավստրալիացի դերասանուհիներ Կատեգորիա:Ավստրալիացի կինոդերասանուհիներ
Կորսա
Կորսա (Corsá, Corça, Corçà), մունիցիպալիտետ Իսպանիայում։ Մտնում է Խիրոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Բաշ Էմպոռադա շրջանի կազմում։ Տարածքը զբաղեցնում է 15,91 կմ²։ Բնակչությունը՝ 1296 մարդ (2010 թվականի տվյալներով)։
Արտաքին հղումներ
Պաշտոնական կայք
Կատեգորիա:Իսպանիայի բնակավայրեր
Բիչանակ (լեռ)
Բիչանակ, Բիչանագ, Բիչանաղ, Բիչենակ, Բչնաղ, Բջնակ, Բջնաղ (Biçənək), լեռ Զանգեզուրի լեռնաշղթայի կենտրոնական հատվածում, Նախիջևան և Սիսիան գետերի ակունքների շրջանում, Սիսիանի լեռնանցքի մոտ։ Նախկինում կոչվել է Բջնաղ կամ Բչանակ, որտեղից առաջացել են անվան մյուս տարբերակները։ Լեռան ստորոտին գտնվում է համանուն գյուղը ։
Ծանոթագրություններ
Կատեգորիա:Հայկական լեռնաշխարհի լեռներ
Նովովարշավսկի շրջան
Նովովարշավսկի շրջան (Нововаршавский район), մունիցիպալ շրջան Ռուսաստանի Դաշնության Օմսկի մարզում։
Ստեղծվել է 1941 թվականին։ Վարչական կենտրոնը՝ Նովովարշավկա ։
Աշխարհագրություն
Շրջանի տարածքի մակերեսը կազմում է 2200 կմ²։
Բնակչություն
2010 թվականի մարդահամարի արդյունքներով շրջանում բնակվում էր 26334 մարդ։ Բնակչության խտությունը կազմում էր 11,97 մարդ/կմ²։
Արտաքին հղումներ
Կատեգորիա:Օմսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Անաստասիա Նիկոլաևնա Ռոմանովա
Կենսագրություն
Ծնվել է 1901 թվականի հունիսի 5-ին Սանկտ Պետերբուրգի մոտակայքում գտնվող Պետերհոֆ ցարական ապարանքում՝ Նիկոլայ II-ի և նրա կին Ալեքսանդրա Ֆեոդորովնայի ընտանիքում։ Ընտանիքի չորրորդ զավակն էր։ Սպանվել է ընդանիքի հետ միասին 1917 թվականի հունիսի 17-ի գիշերը՝ Եկատերինբուրգում՝ բոլշևիկների կողմից։ Նրա կերպարը մեծ տարածում է գտել արվեստում. նրա մասին նկարահանվել են բազմաթիվ ֆիլմեր և մուլտֆիլմեր։ Պատճառն այն է, որ մի շարք անձինք ներկայացել են նրա անվան տակ՝ որպես հրաշքով փրկված։ Նրանցից առավել հայտնին Աննա Անդերսոնն է։
Անաստասիայի մահվանից 80 տարի անց նրա և նրա ընտանիքի անդամների աճյուններն հայտնաբերվել և ամփոփվել են Սանկտ Պետերբուրգի Սուրբ Պողոս և Պետրոսի եկեղեցում։
Վաղ մանկություն
Անաստասիան իր ծնողների՝ Նիկոլայ II-ի և Ալեքսանդրա Ֆյոդորովնայի չորրորդ դուստրն էր։ Կառավարող ցարի և նրա ընդանիքի անդամների համար դա մեծ վիշտ էր, քանի որ նրանք անհամբեր սպասում էին ժառանգորդի։ Նիկոլայը իրեն հավաքելու և մտքերը իմի բերելու համար միայնակ զբոսնեց մի քանի ժամ և նոր կարողացավ իր կնոջը այցելել։ Ցարի քույրը՝ Օլգա Ալեքսանդրովնան, իր օրագրում հիշատակում էր, որ բոլորը խորը վշտի մեջ էին այն պատճառով, որ Ալեքանդրա Ֆյոդորովնան չէր կարողանում տղա ծնել։ Աղջկան անվանեցին Անաստասիա, որը նշանակում էր "բանտից ազատող": Անաստասիան, ինչպես նաև իր ավագ քույրերը՝ Օլգան, Տատյանան և Մարիան, ապրում էր ինչքան հնարավոր է հասարակ կյանքով։ Նրանք քնում էին չոր և առանց բարձի անկողինների վրա և ամեն առավոտ սառը ջրով լողանում էին։ Նրանք նաև պարտավոր էին իրենք հավաքել իրենց սենյակները և դասավորել իրենց պատկանող իրերը։ Պալատական աշխատողները նրան դիմում էին "Անաստասիա Նիկոլաևնա" անունով։ Մոտ բարեկամները և ընդանիքի անդամները նրան երբեմն դիմում էին ֆրանսիական "Անաստազի" անունով կամ ուղակի կոչում էին "Նաստիա" կամ "Նաստինկա": Նրա շատ վառ և աշխույժ բնավորության պատաճառով նրան տրվել էր "սատանայի ճուտիկ" մականունը։
Անաստասիան, ի համեմատ իր ամաչկոտ և ինքնամփոփ քույրերի, շատ աշխույժ էր և բոլորին ուրախացնում էր։ Ցածրահասակ էր, ուներ բաց կապույտ աչքեր և դեղնա-կարմրավուն մազեր։ Ըստ իր դաստիարակչուհի Մարգարետտա Իգարի՝ Անաստասիան նրա տեսած երեխաներից ամենագրավիչն էր և աշխույժը։ Նա շատ խելացի էր, բայց հետաքրքրություն չէր ցուցաբերում դասերի և գիտությունների նկատմամբ։ Լավ նկարում էր, դաշնամուր էր նվագում և ուներ դերասանական տաղանդ։ Կրկնօրինակում էր ընտանիքի անդամներին և իրեն ծանոթ մարդկանց։ Նա երբեմն իր կատակներում դիպչում էր տարբեր անձնավորությունների թույլ կողմերին և երբեմն նրանց վիրավորում էր։ Անաստասիան իր կամակոր բնավությամբ, չլսողությամբ և պատիժների քանակով գերազանցում էր բոլոր Ռոմանովներին։ Ըստ ընտանիքի բժիշկ Եվգենի Բոտկինի որդու՝ Գլեբ Բոտկինի, Անաստասիան չարաճճիության հանճար էր։ Նա իր դաստիարականչուհիների և ուսուցիչների վրա տարբեր կատակներ էր անում։ Բարձրանում էր ծառերի վրա և հրաժարվում էր իջնել։ Իր հասակակիցների հետ խաղալիս նա կարող էր լինել կոպիտ, քաշքշել նրանց մազերը և ստել։ Մեկ անգամ նա նույնիսկ ձնագնդիկով այնպես է հարվածել իր քրոջը՝ Տատյանային, որ վերջինս ընկել է գետնին։ Ի համեմատ իր քույրերի, նա քիչ էր հետաքրքրվում սեփական տեսքով և շորերի մաքրությամբ։ Նա կարող էր առանց ձեռնոցները հանելու շոկոլադ ուտել։
Իր վերին աստիճանի աշխուժությանը հակառակ Անաստասիան ուներ թույլ առողջություն և թույլ մկանային համակարգ։ Նրան շաբաթական երկու անգամ հատուկ մերսումներ էին անում։ Անաստասիան երբեմն նաև տառապում էր ոսկրային ցավերից ոտքի հատվածում։ Ինչպես իր քույրերը, նա սովորականից ավել էր արյունահոսում, քանի որ կրում էր հեմոֆիլիա հիվանդության գենը, որը արտահայտվում է միայն արական սեռի մոտ և որով տառապում էր իր եղբայրը՝ Ցարեվիչ Ալեքսեյը։
Անաստասիային և նրա ավագ քրոջը Մարիային անվանում էին "փոքր զույգ": Նրանք քնում էին նույն սենյակում և շատ մոտ էին իրար հետ։ Նրանց սենյակը շատ հասարակ էր՝ մոխրագույն պատերով և թիթեռնիկների նկարներով առաստաղով։
Օրերը Անաստասիայի համար անցնում էին ոչ շատ հետաքրքիր՝ դասեր, նախաճաշի և ընթրիքի հաստատված ժամեր և այլն։ Նա անհամբեր սպասում էր կիրակի օրերին, քանի որ հորաքույրը՝ Օլգա Ալեքսանդրովնան, կազմակերպում էր պարահանդեսներ, որտեղ Անաստասիային թույլ էր տրվում պարել երիտասարդ տղաների հետ։
Գրիգորի Ռասպուտին
1904 թվականին վերջապես ծնվեց երկար սպասված ժառանգորդը՝ Ցարեվիչ Ալեքսեյը։ Բոլորը ցնծության մեջ էին, սակայն քիչ ժամանակ անց պարզվեց, որ երեխան հիվանդ էր անբուժելի ժառանգական հիվանդությամբ՝ հեմիֆիլիայով, որի դեպքում արյունը չի մակարդվում և նույնիսկ մի փոքր քերծվածքից արյունահոսությունից կարող են մահանալ։
Ըստ որոշ վկայությունների, Ալեքսանդրա Ֆեոդորովնայի աղջիկները սովորականից ավելի շատ էին արյունահոսում և նրանց արյունը ավելի ուշ էր մակարդվում։ Ալեքսանդրա Ֆեոդորվնան հիվանդությունը ժառանգել էր իր մորական տատիկից՝ Անգլիայի թագուհի Վիկտորիայից, ով իր հերթին այն տարածել էր բազմաթիվ եվրոպական ազնվական ընտանիքների, այդ իսկ պատճառով հիվանդությունը ստացել էր "թագավորական" անվանումը։ Ցարեվիչը բազմաթիվ անգամ եղել է մահամերձ վիճակում։ Նրա թույլ առողջության վիճակի պատճառով կայսրուհու հոգեկան վիճակն էր տուժում։ Նա միշտ թույլ էր, տեղաշարժվում էր հաշմանդամի սայլակով և իրեն մեղավոր էր համարում երեխային հիվանդությունը փոխանցելու հարցում Ցարեվիչի կյանքը փրկելու նպատակով կայսրուհի Ալեքսանդրա Ֆեոդորվնան օգնություն էր փնտրում տարբեր հոգևորականներից կամ հրաշագործներից, սակայն նրանցից ոչ մեկը չէր կարողանում ցարեվիչին ամբոջղությամբ բուժել։ Սակայն ընտանիքի շրջապատում հայտնվեց Գրիգորի Ռասպուտին անունով մի հոգևորական, ով ժամանել էր Սիբիրից։ Նա բազմաթիվ անգամ փրկեց մահամերձ ցարեվիչի կյանքը և այդպիսով շահեց կայսրուհու վստահությունը։ Հենց սկզբից Ռասպուտինի գերբնական ուժը շատերին կասկածելի թվաց։ Նրան քննադատում էին բոլորը՝ և ժողովուրդը, և արքայական ընտանիքի ներկայացուցիչները։ 1907 թվականին Ցարեվիչը գտնվում էր անհույս վիճակում և բոլորը վստահ էին, որ նա կմահանար։ Ալեքսնադրա Ֆեոդորովնան անհույս վիճակում զանգահարեց Ռասպուտինին և տեղեկացրեց երեխայի վիճակի մասին սակայն Ռասպուտինը նրան ասաց, որ ամեն ինչ լավ կլինի և երեխան չի մահանա և իրոք երեխան ապաքինվեց։ Դրանից հետո կայսրուհուն սկսեց ամբողջ սրտով վստահել Ռասպուտինին՝ նա ազատ ելք ու մուտք ուներ պալատ և գտվնում էր շատ մոտ հարաբերությունների մեջ կայսրուհու չորս աղջիկներ հետ։
Անաստասիան հաճախ նամակներ էր գրում Ռասպուտինին։ Նա նշում էր, որ կարոտում էր հոգևորականին երկար բացակայություններից հետո և շնորհակալ էր իր տված դասերի և խորհուրդներ համար։
Առաջին Համաշխարհային պատերազմը
1914 թվականին սկսված համաշխարհային պատերազմի ժամանակ Անաստասիան և Մարիան այցելում էին վիրավոր զինվորներին, ովքեր բուժվում էին Ցարսկոյե Սելոյում։ Նրանց շատ երիտասարդ էին բուժքույր դառնալու համար։ Երկու քույրերը զրուցում և բիլլիարդ էին խաղում վիրավորների հետ։ Ըստ զինվորներից մեկի հիշողությունների, Անաստասիան ուներ սկյուռիկի ծիծաղ և քայլում էր շատ արագ և թեթև։
Զինվորների հետ շփվելը հիանալի պատրվակ էր աղջիկների համար դուրս գալ պալատի պատերից այն կողմ և ծանոթանալ աշխարհի հետ։
Հեղափոխություն և տնային կալանք
Պատերազմի հետ կապված բազմաթիվ խնդիրների, ինչպես նաև կառավարական անհամաձայնությունների պատճառով, 1917 թվականի հեղափոխության արդյունքում կառավարող Ցար Նիկոլայ II-ը գաընկեց արվեց։ Նա իր ընտանիքի անդամների հետ միասին հայտնվեց տնային կալանքում։ Ընտանիքի ճակատագիրը պարզ չէր և ոչ մի օգնություն դրսից չէր կարող նրանց օգնել։
Ցարսկոյե Սելո
Մինչև 1917 թվականի օգոստոսը նախկին թագավորական ընտանիքի անդամները՝ Նիկոլայ II-ը, կինը՝ Ալեքսանդրա Ֆեոդորովնան և նրանց հինգ երեխաները՝ Օլգան, Տատիանան, Մարիան, Անաստասիան և Ալեքսեյը տնային կալանքի տակ պահվեցին իրենց հայրենի Ցարսկոյե Սելոյում։ Նրանք իրավունք չունեին առանց պահակ-ուղեկցողների տեղաշարժվել, ունեին հաստատված ժամեր՝ ուտելու և զբոսանքների համար։ Պալատի առջև գտնվող փոքրիկ կամրջից այն կողմ նրանք իրավունք չունեին անցնել։ Տարբեր քաղաքացիներ հավաքվում էին պալատի շրջակայքում, որպեսզի տեսնեին կալանքի մեջ գտնվող թագավորական ընտանիքին։ Նիկոլայը իր օրագրում գրում էր, որ օրերը բոլորովին իրարից չէին տարբերվում։ Նրանք առանց հույսը կորցնելու սպասում էին օգնության։ 1917 թվականի օգոստոսին նոր հրաման եկավ բոլշևիկների կողմից, ըստ որի Նիկոլայի ընտանիքը պետք է տեղափոխվեր Տոբոլսկ։ Նրանց թույլ տվեցին վերցնել բոլոր անհրաժեշտ իրերը՝ շորեր, օրագրեր, գրքեր և նույնիսկ կահույք։ Նախկին թագավորական ընտանիքը լքեց իրենց հարազատ Ցարսկոյե Սելոն։
Կալանքի տակ գտնվելու հոգեբանական ճնշող վիճակը շատ ազդել էր Անաստասիայի վրա։ Նա իր ծանոթ անձավորություններին հրաժեշտի նամակներ էր գրում՝ "Ցտեսություն" և "Մեզ մի մոռացեք" բառերը օգտագործելով։ Չնայած լարվածությանը՝ Անաստասիան կարողանում էր ոչնչից ուրախություն ստեղծել՝ նա ծիծաղեցնում էր իր քույրերին և հիվանդ եղբորը, Մարիայի հետ կատակներ էր անում և ինքն իրեն լուսանկարում էր։
Տոբոլսկ
1917 թվականի օգոստոսի մեկին ընտանիքին տեղափոխեցին Տոբոլսկ։ Հերթապահների և զինվորների քանակը պակաս էր։ Նրանց թույլ էր տրվում գնալ եկեղեցի։ Հատուկ պատրաստվել էր տուն՝ Տոբոլսկի քաղաքապետի տունը։ Ընտանիքը վարում էր համեստ ապրելակերպ։
Տոբոլսկում Ալեքսեյի առողջական վիճակը կտրուկ վատացավ։ Երբ որոշվեց ընտանիքի կացարանը ևս մեկ անգամ փոխել, որոշվեց Անաստասիային, Ալեքսեյին, Օլգային և Տատյանային որոշ ժամանակով պահել այդ քաղաքում, մինչդեռ նախկին կայսրն ու կայսրուհին իրենց դստեր Մարիայի հետ կլքեին Տոբոլսկը անհայտ ուղղությամբ։ 1918 թվականի ապրիլին որոշվեց նախկին թագավորական ընտանիքին տեղափոխել Մոսկվա՝ դատաստանի ենթարկելու նպատակով, սայան դա այդպես էլ չիրագործվեց։ Դրա փոխարեն որոշվեց ընտանիքին տեղափոխել ավելի հեռու գտնվող Եկատերինբուրգ քաղաքի "հատուկ նշանակության" Իպատիևի տուն։ Եկատերինբուրգ հասնելուց հետո Մարիան նամակով տեղեկացրեց իր քույրերին, որ նոր կացարանը նախկիններից ավելի սարսափելի էր, և որ նրանք նույնիսկ պատուհանից նայելու իրավունք չունեն։ Ալեքսանդրա Ֆեոդորովնան իր աղջիկներին զգուշացրեց թանկարժեք զարդերը կարել իրենց շորերի մեջ, քանի որ պահակախումբը դրանք վերցնում էր։ Զարդեր բառի փոխարեն օգտագործվում էր "դեղորայք" գաղտնանունը։ Աղջիկները իրենց օրը անց էին կացնում զարդերը և թանկարժեք քարերը շորերում կարելով։ Անաստասիան իր անգլերենի ուսուցչին նամակ գրեց՝ օգտագործելով մի պոեմի հատված, որտեղ հիշատակվում էր 16 տարեկան մի աղջկա վաղաժամ մահվան մասին։ Ըստ կայսրուհու անձնական սպասուհու՝ բարոնուհի Սոֆիա Բուքսհովեդենի, նա Անաստասիան վերջին անգամ տեսավ Տոբոլսկը լքելիս։ Իրականում նա տեսել էր միայն աղջկա ձեռքը, որը երևում էր գնացքի պատուհանից։ Նախկին մեծ իշխանուհիները ստիպված էին իրենք կրել իրենց ծանր ճամպրուկները։
Սկզբից գնացքով այնուհետև նավով ընտանիքի մյուս մասը ժամանեց Եկատերինբուրգ։
Եկատերինբուրգ
Ընտանիքի նոր կացարանը՝ Իպատիևի տունը ամբողջությամբ շրջապատված էր զորքով։ Դռները երկաթապատված էին, իսկ պատուհանները ներկված սպիտակ ներկով։ Նրանք նույնիսկ շոգ օրերին իրավունք չունեին բացել պատուհանները։ Ընտանիքի անդամները իրավունք չունեին ազատ շրջել տանը։ Նրանց հատկացված էին միայն մի քանի սենյակներ։ Նիկոլայը Ալեքսանդրան և Ալեքսեյը քնում էին նույն սենյակում, իսկ աղջիկները միասին մեկ այլ սենյակում։ Հատկացված էր նաև ճաշասենյակ։ Ընտանիքին նաև միացել էին մի քանի աշխատողներ։ Նրանց հսկող զինվորները ընտանիքի հետ շատ կոպիտ էին վերաբերվում։ Նրանք գողանում էին այն ամենը ինչ կարող էին, ծաղրում էին նրանց։ Զորքի հրամանատարը հրեական ծագումով Յակոբ Յուրովսկին էր։
Ռոմանովների համար Իպատիևի տունը մղջավանջ էր։ Նրանք չգիտեին, թե այն երբ և ինչպես էր ավարտվելու՝ ընտանիքի բաժանմամբ, թե ոչնչացմամբ։ Առավոտվա ժամերին ընտանիքը իրավունք ուներ չորս ու կես ժամով դուրս գալ ցանկապատած բակը զբոսնելու։ 1918 թվականի հուլիսի 14-ին Իպատիևի տանը կատարվեց հատուկ եկեղեցական ծառայություն երկու հոգևորականների մասնակցությամբ։ Ծառայության ժամանակ ընտանիքը ընկավ հոգևորականների ոտքերին և սկսեց լաց լինել։ Միջադեպից հետո երկու հոգևորականները զարմացել էին այդ անսովոր պահվածքից։ Ըստ նրանց, Նիկոլայը որոշ չափով կտրել էր իր մորուքը և աղջիկների մազերը նույնպես կարճ էին։ Հաջորդ օրը մի քանի կանայք գնացին Իպատիևի տունը մաքրություն կատարելու։ Ըստ նրանց հիշողությունների աղջիկները բավական ուրախ էին։ Նրանք կրում էին երկար սև շրջազգեստեր և սպիտակ մետաքսյա վերնաշապիկներ։ Երբ որ կանայք մաքում էին հատակը, աղջիկները կռացան և սկսեցին նրանց հետ զրուցել՝ պահակախմբից թաքուն։ Նրանց ասել էին, որ ցանկանում էին ավելի շատ շարժվել և կատարել ֆիզիկական վարժություններ, սակայն իրենց կյանքի պայմանները դա թույլ չէին տալիս։
Հուլիսի 15-ին, երբ ընտանիքը ընթրում էր, ներս մտավ Յուրիվսկին և հայտնեց, որ խոհանոցի օգնական 14-ամյա Լեոնիդ Սեդնևը պետք էր ետ ուղարկվեր տուն։ Քանի որ Լեոնիդը դարձել էր Ալեքսեյի մտերիմ ընկերը, Տատիանան և բժիշկ Եվգենի Բոտկինը առանձին զրուցեցին Յուրովսկիի հետ և նրան խնդրեցին ետ վերադարձնել Լեոնիդին, քանի որ նա Ալեքսեյի միակ ուրախությունն էր։ Յուրովսկին ասաց, որ տղան ետ կվերադառնար, սակայն պարզ երևում էր, որ դա սուտ էր։ Իրականում տղային ետ էին ուղարկել, քանի որ սպանության օրը արդեն որոշված էր և նրանք չէին ցանկանում, որ 14-ամյա երեխան ներկա գտնվեր այդ ժամանակ։
Անաստասիան լարվածությունը թուլացնելու նպատակով կազմակերպում էր թատերական ներկայացումներ իր քույրերի մասնակցությամբ։ Նա հեշտությամբ կարողանում էր զվարճացնել բոլորին։ Նույն սենյակում փակված լինելը վերին աստիճանի ձանձրացրել էր նրան և մի օր ՝ ամառվա շոգին չդիմանալով, նա այնուամենայնիվ բացեց պատուհանը և նայեց դուրս։ Պահակախմբի անձնակազմից մեկը առանց տատանվելու կրակեց նրա վրա, սակայն փամփուշտը անցավ Անաստասիայի կողքով։ Նա այլևս չփորձեց բացել պատուհանը։ Անաստասիան նաև ծաղրում էր հրամանատար Յուրովսկուն, երբ վերջինը մեջքով էր կանգնած լինում։ Ըստ պահականխմի տարբեր աշխատողների հիշողությունների, Անաստասիան շատ վառ և պայծառ աղջիկ էր։ Նա շատ ակտիվ էր և նման էր սիրունիկ սատանայի։ Հիշատակվում էր նաև, որ նույնիսկ Յուրիվսկին էր արգելել Անաստասիայի հանդեպ կոպիտ վերբերմունք ցուցաբերելը։
Սպանությունը
1918 թվականի ամռանը Եկատերինբուրգում ավելացան հակա-բոլշևիկյան ուժերը, որը շատացնում էր թագավորական ընտանիքի փախուստի հնարավորությունները։ Տեղի ունեցավ գաղտնի ժողով, որի արդյունքում որոշվեց սպանել ընտանիքի բոլոր անդամներին։ 1918 թվականի հուլիսի 16-ին ընտանիքը սովորականի նման պառկեց քնելու երեկոյան 10-ին։ Նրանց արթնացրին գիշերը և հրամայեցին իջնել ներքև։ Տանը հսկող զորքի գլխավոր հրամանատարը՝ Յակոբ Յուրովսկին էր, ով մասնագիտությամբ պրոֆեսիոնալ լուսանկարիչ էր։ Նա ասաց ընտանիքի անդամներին, որ լուրեր են տարածվել նրանց մահվան մասին և այդ լուրերը ժխտելու նպատակով նրանց պետք է նկարահանել։ Զինվորները նրանց խնդրեցին կանգնել հավասար, որպեսզի բոլորը երևան։ Նախկին թագավորական ընտանիքը ընդունեց նկարվելու դիրք։ Ալեքսանդրա Ֆեոդորովնան աթոռ խնդրեց, Նիկոլայը իր ձեռքերում պահում էր հիվանդ ցարեվիչ Ալեքսեյին։ Յակոբ Յուրովսկին կարդաց մահապատժի հրամանը։ Նիկոլայը սարսափի մեջ շրջվեց և ասաց, որ սա անհնարին է։ Զինվորները առանց ժամանակ ծախսելու սկսեցին կրակել ընտանքի վրա։ Ալեքսանդրա Ֆեոդորովնան Նիկոլայը մահացան միանգամից՝ գլխի կրակոցից։ Ալեքսեյը սարսափի մեջ վիրավոր ընկած էր գետնին։ Ամենաերկարը կյանքի համար պայքարում էին Նիկոլայի չորս աղջիկները, քանի որ նրանք իրենց թանկարժեք քարերը անվտանգության նկատառումներից ելնելով կարել էին իրենց շորերի արանքում։ Դա նրանց պաշտպանում էր կրակոցներից։ Զինվորները կրարեցին նրանց գլուխների վրա։ Ընտանիքի հետ մահացան նաև բժիշկ Եվգենի Բոտկինը, աղախին Աննա Դեմիդովան, խոհարար Իվան Խարիտոնովը և սպասավոր Ալեքսեյ Տրուպպը։ Այնուհետև զինվորները մարմիները բարձեցին բեռնատար ավտոմեքենայի վրա տարան Եկատերինբուրգի մոտակայքում գտնվող անտառը մարմնինները վառեցին և թաղեցին։
Գտնված մարմինները
Ցարի և իր ընտանիքի մարմինների տեղը ոչ ոքի հայտնի չէր։ Յուրովսկին իր օրագրերում նշումներ չէր արել մարմնինների թաղման վայրի հետ կապված։
1979 թվականին ռուս սիրողական հնագետ Ալեքսանդր Ավդոնինը Եկատերինբուրգի մոտակայքում՝ անտառում գտավ որոշ մարմինների մնացորդներ։ Ըստ նրա հողը այդ տարածքում ուրուցիկ էր։ Կատարված ԴՆԹ թեսթերը ապացուցեցին, որ մարմինները պատկանում էին թագավորական ընտանիքի ներկայացուցիչներին։ Նրանց հետ գտնվում էին նաև մյուս չորս աշխատողների մարմինները։ Սակայն պակասում էին ցարեվիչի և աղջիկներից մեկի մարմինները (հնարավոր է Մարիայի)։ 2007 թվականին նրանք նույնպես գտնվեցին։ Վերջնական պատասխանները ապացուցեցին, որ գտնված բոլոր մարմինները մահացած ընտանիքին էին պատկանում։ Գտնված մարմինները պաշտոնապես թաղվեցին Սանկտ-Պետերբուրգի Սուրբ Պողոս Պետրոս եկեղեցում 1998 թվականի հուլիսի 17-ին՝ ուղիղ 80 տարի նրանց մահվանից հետո։ Այն ժամանակվա նախագահ Բորիս Ելցինը ասաց "Սա շատ կարևոր օր է ռուս ժողովրդի համար": Եկատերինբուրգի Իպատիևի տունը քանդվեց և նույն տեղում կառուցվեց եկեղեցի՝ "Եկեղեցի արյան վրա": Նիկոլայ II-ը և իր ընտանիքի բոլոր անդամները դասվել էին ռուսական եկեղեցու սրբերի շարքերը։
Գրականություն
Կատեգորիա:Ռոմանովներ Կատեգորիա:Ռուսաստանում հրազենից մահացածներ
Չիկագոյի յոթնյակի դատավարությունը
Չիկագոյի յոթնյակի դատավարությունը (The Trial of the Chicago 7), սպասվելիք ամերիկյան քրեական դրամա ֆիլմ, որի հեղինակը և ռեժիսորը Աարոն Սորկինն է։ Ֆիլմի դերասանական կազմը ներառում է այնպիսի դերասաններին, ինչպիսիք են Սաշա Բարոն Քոհենը, Էդի Ռեդմեյնը, Յահյա Աբդուլ-Մաթին II-ը, Ջերեմի Սթրոնգը, Ջոզեֆ Գորդոն-Լևիթը, Ալեքս Շարփը, Թոմաս Միդլդիթչը, Ֆրանկ Լանջելան, Վիլյամ Հերթը, Մայքլ Քիթոնը և Մարկ Ռայլենսը։
Ֆիլմի թողարկումը պլանավորվում է 2020 թվականի սեպտեմբերի 25-ի վրա Paramount Pictures-ի կողմից։
Սյուժե
Ֆիլմը հիմնված է Չիկագոյի յոթնյակի պատմության վրա՝ յոթ մեղադրյալներից բաղկացած խումբը դաշնային կառավարության կողմից մեղադրվում է դավադրության և անկարգություններ հրահրելու մեջ։ Նրանց ներկայացվում են նաև այլ մեղադրանքներ, որոնք կապված են Վիետնամի պատերազմի դեմ և հակապատմական բողոքների հետ, որոնք տեղի են ունեցել Իլինոյս նահանգի Չիկագո քաղաքում 1968 թվականի դեմոկրատական կուսակցության ազգային համագումարի կապակցությամբ։
Արտադրություն
2007 թվականին հեղինակ Աարոն Սորկինը գրել է «Չիկագոյի յոթնյակի դատավարությունը» ֆիլմի սցենարը, որը հիմնված էր այդպես կոչված Չիկագոյի յոթնյակի դատավարություն վրա ։ Պրոդյուսերներ Սթիվեն Սփիլբերգը, Ուոլթեր Փարքսը և Լորի ՄաքԴոնալդը համագործակցել են Սորքինի հետ սցենարը գրելիս, և Սփիլբերգը մտադիր էր դառնալ ֆիլմի ռեժիսորը։ Սաշա Բարոն Քոհենն սկզբից էլ ընտրվել է Էբի Հոֆմանի դերի համար ։ Սփիլբերգը պլանավորում էր ընտրել Ուիլ Սմիթին Բոբի Սիլի դերի համար, և հանդիպել Հիթ Լեդջերի հետ, որպեսզի նա հանդես գա Թոմ Հայդենի դերում ։ ԱՄՆ-ի հեղինակների միության գործադուլը, որը սկսել է 2007 թվականի նոյեմբերին և շարունակվել 100 օր, ստիպել է տեղափոխել նկարահանումների ժամկետները և նախագիծը հետաձգվել է ։ Ավելի ուշ Սորկինը շարունակել է վերաշարադրել Սփիլբերգի սցենարը, և ռեժիսորը մտադիր էր դերասանական կազմում ընդգրկել հիմնականում անհայտ մարդկանց բյուջեն կրճատելու համար ։ Փոլ Գրինգրասը և Բեն Սթիլերը , ըստ շշուկների, պետք է դառնային ֆիլմի ռեժիսորները, սակայն նախագիծն առաջ չէր շարժվում։
2018 թվականի հոկտեմբերին հայտարարվել է, որ Սորկինը ռեժիսոր է ընտրվել ։ 2018 թվականի դեկտեմբերին ֆիլմը հետաձգվել է բյուջետային խնդիրների պատճառով, մինչև այն նորից չի վերածնվել և պատրաստ դարձել տեղայնացման առաջարկների համար ։ Paramount Pictures-ը, ի վերջո, ձեռք է բերել ֆիլմի տեղայնացման իրավունքները ։
Քասթինգ
2018 թվականի հոկտեմբերին Բարոն Քոհենը և Էդի Ռեդմեյնը միացել են դերասանական կազմին ։ 2018 թվականի նոյեմբերին Ջոնաթան Մեյջորսը նույնպես միացել է նրանց ։ 2019 թվականին Սեթ Ռոգենը, Ջոզեֆ Գորդոն-Լևիթը և Ալեքս Շարփը համալրել են դերակատարների ցանկը։ Ավելի ուշ Մայքլ Քիթոնը միացել է ֆիլմի նկարահանումներին ։ Օգոստոսին, Ֆրանկ Լանջելան և Մարկ Ռայլենսը ավելացվել են դերասանական կազմին ։ Սեպտեմբերին Ջերեմի Սթրոնգը փոխարինել է Ռոգենին ։ Հոկտեմբերին Յահյա Աբդուլ-Մաթին II-ը փոխարինել է Մեյջորսին, և դերասանական կազմին են միացել Քելվին Հարիսոն կրտսերը, Քիթոնը, Վիլյամ Հերթը, Ջ․ ՄաքՔենզին, Թոմաս Միդլդիթչը, Մաքս Ադլերը և Բեն Շենքմանը   ։
Նկարահանումներ
Հիմնական արտադրությունը պլանավորվել է սկսել 2019 թվականի սեպտեմբերին, սակայն այն սկսել է հաջորդ ամիս՝ հոկտեմբերին Չիկագոում և Նյու Ջերսիում  ։ Նյու Ջերսիի Մորիս շրջանի նկարահանումները տեղի են ունեցել Հենեսի Հոլում ։
Թողարկում
Ֆիլմի սահմանափակ թողարկումը կայանալու է 2020 թվականի սեպտեմբերի 25-ին, իսկ ընդլայնված թողարկումը՝ 2020 թվականի հոկտեմբերի 2-ին ։
Արտաքին հղումներ
Կատեգորիա:2020 ֆիլմեր Կատեգորիա:Ամերիկյան քրեական ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Paramount Pictures ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:Տորոնտոյում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:Չիկագոյում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում 1960-ականներին Կատեգորիա:Ամերիկյան քրեական դրամա ֆիլմեր Կատեգորիա:Netflix-ի արտադրության ֆիլմեր
Անատոլիական սարահարթ
Անատոլիական սարահարթ (Anadolu Yaylası), Փոքր Ասիական բարձրավանդակի կենտրոնական հատվածը,Պոնտական և Տավրոսի լեռների միջև, Հայկական բարձրավանդակից արևմուտք։ Տարածքը մոտ 250 հզ կմ2 է։ Գերակշռում են 900—1500 մ բարձրությունները։ Բնորոշ են տափարակ գոգավորությունները և թույլ մասնատված սարավանդները, որոնք իրարից բաժանվում են ցածր լեռներով և բլրաշարերով։
Անատոլիական սարահարթի կորիզը հնագույն բյուրեղային ապարներից կազմված Լիկաոնիայի և Գալատիայի զանգվածներն են, իսկ մնացած մասը՝ ալպյան ծալքաբեկորավոր կառուցվածքների դենուդացիոն մակերևույթները՛ տեղ-տեղ բարձրացող մնացորդային լեռներով և հանգած հրաբուխներով (Էրջիաս՝ 3770 մ, Հասանդաղ՝ 3252 մ և այլն)։
Պալեոգեն-նեոգենի և անթրոպոգենի տեկտոնական շարժումների հետևանքով առաջացել են ճկվածքախզումային իջվածքներ (Կեսարիայի, Կոնիայի, Սեբաստիայի), որոնք սարահարթի ակտիվ սեյսմիկ օջախներն են։ Կլիման քամաքային է. տարեկան տեղումները կենտրոնական մասում 300 մմ է, եզրամասերում՝ 350—500 մմ։ Անատոլիական սարահարթի հսկա մասով հոսում են Կզըլ-Իրմակ, Եշիլ-Իրմակ, Սաքարիա գետերը։ Կան շատ աղուտներ և աղի լճեր (օրինակ՝ Տուզ լիճը)։ Տարածված են գորշ և մոխրագույն հողերը։ Գերակշռում են չորասեր թփուտները, մացառուտները, աստրագալները, օշանը, օշինդրը։
սարահարթ Փոքր Ասիա թերակղզում, Փոքրասիական բարձրավանդակի կենտրոնական հատվածում։ Տարածվում է հարավից՝ Տավրոսի լեռների միջև, Հայկական բարձրավանդակից արևմուտք։ Տարածությունը՝ 250 000 կմ²։ Գերակշռում են 800-1500 մ բարձրությունները։ Բնորոշ են տափարակ գոգավորությունները և թույլ մասնատված սարավանդները, որոնք իրարից բաժանվում են ցածր լեռներով և բլրաշարերով։ Ունի հանգած հրաբուխներ՝ Արգեոս (3770 մ), Հասանդաղ (3252 մ) են։ Ակտիվ սեյսմիկ օջախներ են Կեսարիայի, Կոնիայի, Սեբաստիայի իջվածքները։ Կլիման ցամաքային է։ Կենտրոնական մասում տարեկան տեղումները կազմում են 200 մմ, եզրամասերում՝ 300-500 մմ։ Սարահարթի հյուսիսով հոսում են Կզըլիրմակ, Եշիլիրմակ, Սաքարիա գետերը։ Կան շատ աղուտներ, աղի լճակներ (Տուզ լիճ)։ Տարածված են գորշ և մոխրագույն հողերը։ Գերակշռում են չորադիմացկուն թփուտները, մացառուտները, աստրագալները, օշանը, օշինդրը ։
Արտաքին հղումներ
Կատեգորիա:Սարահարթեր այբբենական կարգով Կատեգորիա:Փոքր Ասիա
Անտիպոդ (կղզեխումբ)
Կղզիները ընդգրկված են Համաշխարհային ժառանգության օբյեկտների ցանկում՝ Նորզելանդական մերձանտարկտիկական կղզիների կազմում ։
Տոպոնիմիկա
Կղզիները հայտնաբերել է Բրիտանական թագավորական ռազմական նավատորմի սպա Հենրի Ուոթերհաուսը։ 1800 թվականին նա «Ռելիանս» ռազմական նավով Ավստրալիայից դեպի Նորֆոլկ նավարկելու ժամանակ հայտնաբերել է անհայտ այս կղզեխումբը։ Ավելի ուշ կղզիները ստացել է Անտիպոդներ անունը (հունարենից՝ antipodes, բառացի՝ «գտնվում են գլխիվայր», այսինքն՝ երկրագնդի տրամագծորեն հակառակ կետերի բնակիչներ), որը պայմանավորված էր կղզիների դիրքով` Գրինվիչի աստղադիտարանի գրեթե հակառակ կողմում։ Ֆրանսիական քարտեզներում կղզիները անվանված էին Փարիզի Անտիպոդներ ։
Ժամանակակից նորմատիվ ռուսական անուն
Ռուսերենի ուղղագրությունում բարեփոխումներից առաջ ամրապնդվել է «островъ Антиподовъ» անվանումը (կղզեխմբի գլխավոր կղզու անվանումը)։ 1973 թվականի մարտին պաշտոնապես հաստատվել են անգլերեն աշխարհագրական անվանումների ռուսերեն փոխանցման կանոնները։ Կղզին անվանումը նորացված կանոնների համաձայն պետք է լիներ «Անտիպոդիս» (Antipodes Islands): Սակայն պահպանվել է անվան ավանդական ձևը`«Անտիպոդի կղզիներ»։ 1986 թվականին Օտարերկրյա պետությունների աշխարհագրական անվանումների բառարանը նաև գրանցեց անվան նորմատիվային ուղղագրությունը «Անտիպոդ» կղզիների ավանդական ձևով՝ պարտադիր օգտագործման համար բոլոր սովետական ​​նախարարությունների, գերատեսչությունների, հիմնարկների, ձեռնարկությունների և կազմակերպությունների կողմից։
Աշխարհագրություն
Կղզեխմբի տարածքը 20,97 կմ2 է։ Կղզիներից ամենամեծը՝ Անտիպոդ կղզին՝ մոտ 20 կմ2 (-49.69°N, 178.78°W), Բոլլանս կղզին ՝ մոտ 2 կմ2 (-49.645°N, 178.819°W) և մեծ թվով փոքր կղզիներ և ժայռեր։
Կղզիներում կլիման խիստ է և անհյուրընկալ, այնուամենայնիվ, այն թռչնաշուկաների սիրված վայն է։ Կղզիներում ապրում են նաև անտիպոդ թութակները և Ռայշեկի կակարիկը։
Պատմություն
Կղզիները հայտնաբերվել են 1800 թվականին։
Բնակչություն
Բոլոր կղզիները անմարդաբնակ են։ Կղզիներում գտնվող մարդիկ գիտական ​​արշավախմբի աշխատակիցներ են։
Արտաքին հղումներ
Կատեգորիա:Նոր Զելանդիայի կղզիներ Կատեգորիա:Նոր Զելանդիայի տեսարժան վայրեր Կատեգորիա:Նոր Զելանդիա Կատեգորիա:Համաշխարհային ժառանգություն Նոր Զելանդիայում Կատեգորիա:Անմարդաբնակ կղզիներ
Fall in Line (երգ)
Fall in Line, ամերիկացի երգչուհի Քրիստինա Ագիլերայի սինգլը նրա ութերորդ՝ Liberation ստուդիական ալբոմից։ Ձայնագրվել է երգչուհի Դեմի Լովատոյի մասնակցությամբ։ Երգը յուրօրինակ ֆեմինիստական հիմն է, կանանց իրավունքների և հնարավորությունների ընդլայնման գովերգում     ։
Տեղեկություն երգի մասին
Քրիստինա Ագիլերայի խոսքերով՝ նա երգը գրել է Time’s Up և Me Too շարժումների հայտնվելուց մի քանի տարի առաջ. «Այս երգն անհրաժեշտ էր լսել», քանի որ Քրիստինան ուզում էր դառնալ այն ձայնը, որը չէր կարողացել դառնալ իր մայրը, «կանանց և բոլոր նրանց պաշտպանը, ում համար դժվար էր ձայն տալ» ։ «Fall in Line» երգը դարձել է Ագիլերայի 2003 թվականի «Can’t Hold Us Down» հիթի յուրահատուկ սիքվել և շարունակում է բարձրաձայնել կանանց իրավունքների և հնարավորություների մասին  ։ Երգի համար որպես ինտրո թողարկվել է «Dreamers» թրեքը, որտեղ մի խումբ երիտասարդ աղջիկներ ներկայացնում են իրենց նպատակները՝ դառնալ լրագրող, իրենց ձայնը դարձնել լսելի, դառնալ նախագահ և այլն ։
«Fall in Line» երգի տեսահոլովակի պրեմիերան կայացել է 2018 թվականի մայիսի 16-ին։ Այդ ժամանակ էլ հրատարակվել է թվային սինգլը ։ Քրիստինա Ագիլերան իր թվիթերյան էջում գրել է հետևյալ հաղորագրությունը․ «Բոլորին, ում երբևէ լռեցրել և ճնշել են, ճշմարտությունը որոնողներին, համարձակ մտածողներին․․․ ազատեք ձեր ձայնը և կոտրեք կարծրատիպերը, երբեք մի նահանջեք և երբեք մի հարմարվեք» ։
Երգի տեսահոլովակը, որ նկարահանել է Լյուկ Գիլֆորդը, թողարկվել է 2018 թվականի մայիսի 23-ին ։
Քննադատություն
Rolling Stone ամսագրում ընդգծվել է երկու երգչուհիների «բացառիկ» վոկալը ։ Billboard ամսագրում երգը բնութագրվել է որպես «վեհ, ուժ տվող հիմն» ։ Refinery29 պարբերականը նշել է, որ «Fall in Line» թրեքում Ագիլերայի «Beautiful»-ը հանդիպում է Լովատոյի «Sorry Not Sorry»-ին, և երկու երգչուհիներից ոչ մեկն այլևս չի պատրաստվում ներողություն խնդրել ։
Ծանոթագրություններ
Կատեգորիա:Քրիստինա Ագիլերայի երգեր Կատեգորիա:2018 երգեր Կատեգորիա:Երգեր այբբենական կարգով Կատեգորիա:Զուգերգեր Կատեգորիա:Ֆեմինիստական երգեր Կատեգորիա:Դեմի Լովատոյի երգեր
Երևան (անձնանուն)
Երևան, հայկական արական անուն։ Առաջացել է Երևան քաղաքի անունից։ Երեք անգամ գործածվել է 13-17-րդ դարերում ։
Ծանոթագրություններ
Կատեգորիա:Հայկական արական անձնանուններ
Գյուլ Մահմեդչայ
Գյուլ Մահմեդչայ, գետ Կուրի ավազանում, Խաչեն գետի ակունքներից մեկը՝ Պերպենջան գետակի ձախակողմյան վտակ։ Սկիզբ է առնում Աեկ լեռան լանջերից ։
Ծանոթագրություններ
Կատեգորիա:Կուրի ավազանի գետեր
Բրիտանական կոմանդոս
Բրիտանական կոմանդոս (British Commandos), բրիտանական բանակի հատուկ ստորաբաժանումներ, որոնք ձևավորվել են 1940 թվականի հունիսին Մեծ Բրիտանիայի վարչապետ Ուինսթոն Չերչիլի հրամանով՝ ցանկանալով ունենալ զորքեր, որոնք ունակ կլինեն վայրէջք իրականացնել գերմանացիների կողմից օկուպացված Եվրոպա։ Ի սկզբանե ընտրվում էին բրիտանական բանակի զինվորներից, ովքեր կամավոր կերպով համաձայնվեցին մասնակցել հատուկ գործողությունների կատարմանը, արդյունքում «կոմանդոս»-ի շարքերում ծառայում էին բոլոր ձևերի զինված ուժերի ներկայացուցիչներ ինչպես Մեծ Բրիտանիայի, այնպես էլ Բրիտանական համագործակցության երկրների և Համագործակցության մեջ չմտնող այլ պետությունների կողմից։
Պատերազմի տարիներին ձևավորվել են 30 առանձին «կոմանդոս» ստորաբաժանումներ և երկու դեսանտային բրիգադներ։ «Կոմանդոս»-ը պատերազմում էին ռազմական գործողությունների բոլոր թատերաբաբեմերում՝ Եվրոպայում Հյուսիսային բևեռային շրջանից և Մերձավոր Արևելքից մինչև Հարավ-Արևելյան Ասիան։ «Կոմանդոս»-ի գործողությունների մասշտաբը լայն էր՝ սկսած ոչ մեծ խմբերի իջեցումից ծովից կամ օդից մինչև դեսանտային բրիգադների գործողությունները ներխուժող ուժերի կազմում Եվրոպայում և Ասիայում։
Պատերազմից հետո կոմանդոսի ստորաբաժանումներից շատերը փլուզվել են, պահպանվել է միայն Երրորդ Թագավորական ռազմա-ծովային կոմանդոս բրիգադը։ Այնուամենայնիվ, այժմյան բրիտանական թագավորական ռազմա-ծովային կոմանդոսները, Պարաշյուտային գունդը, Հատուկ օդային ծառայությունը, ինչպես նաև Հատուկ նավակային ծառայությունը իրենց ակունքները բերում են օրիգինալ կոմանդոսից։ Երկրորդ համաշխարհային պատերազմի կոմանդոսի ժառանգությունը տարածվել է նաև մայրցամաքային Եվրոպա և ԱՄՆ՝ ֆրանսիական ծովային հատուկ նշանակության զորքեր, հոլանդական Commandotroepen կորպուս և բելգիական Paracommando բրիգադը որոշ առումով ստեղծվել են բրիտանական կոմանդոսի ազդեցության տակ։
Ձևավորում
Բրիտանական կոմանդոսը ձևավորվել է 1940 թվականի հունիսին՝ որպես Մեծ Բրիտանիայի զինված ուժերի մաս։ Դյունկերկից զորքերի տխրահռչակ տարհանումից հետո Ուինսթոն Չերչիլը դիմել է բանակի շտաբին այնպիսի ստորաբաժանումներ ստեղծելու առաջարկով, որոնք հետագայում կկարողանային կանխել այդպիսի ողբերգությունները։ Այդպիսի զինվորները պետք է կարողանային գերմանացիներին մեծ վնաս հասցնել, բարձրացնել բրիտանական բանակի ռազմական ոգին, և, Չերչիլի խոսքերով, ահ ու սարսափ սփռել գերմանացիների կողմից օկուպացված մայրցամաքային Եվրոպայի ամբողջ առափնյայով ։ Գնդապետ Դադլի Կլարկը առաջարկ ներկայացրեց գեներալ և բրիտանական բանակի շտաբի պետ Ջոն Դիլին։ Դիլը, ով արդեն տեղյակ էր Չերչիլի գաղափարի մասին, հաստատեց առաջարկը ։ 1940 թվականի հունիսի 23-ին ձևավորվել է առաջին կոմանդոս ստորաբաժանումը, որն այդ նույն օրը կատարել է իր առաջին առաջադրանքը ։